b"\n_START_ARTICLE_\nNalagarh\n_START_PARAGRAPH_\nHindur o Nalagarh fou un petit estat tributari protegit dins la prov\xc3\xadncia del Panjab, a les muntanyes que avui formen Himachal Pradesh. La superf\xc3\xadcie era de 652\xc2\xa0km\xc2\xb2 i la poblaci\xc3\xb3 el 1881 de 53.373 habitants amb 331 pobles, el 1901 de 52.551 i el 1931 de 50.000. La capital era Nalagarh, l'\xc3\xbanic poble de l'estat amb m\xc3\xa9s de mil habitants (5.969 el 1881, 9433 habitants el 2001). Els ingressos s'estimaven el 1880 en sis mil lliures i el tribut que es pagava era de 500 lliures, i el 1900 els ingressos eren 13.000 lliures amb el mateix tribut._NEWLINE_L'estat fou fundats per un rajput chandela de nom Ajai Chand (fill de Kahan Chand de Kahlur o Bilaspur) vers el 1100. Els segon raja Bijai (mort el 1201) va engrandir l'estat que va prosperar. El 1421 es va fundar el fort de Nalagarh. El 1762 va pujar al tron una branca col\xc2\xb7lateral. Abans del 1815 l'estat fou assolat pels gurkhes de Nepal, per\xc3\xb2 en aquest any en foren expulsats pels brit\xc3\xa0nics i el raja Saran Singh fou confirmat en la possessi\xc3\xb3 i va morir amb 86 anys el 1848. Bije Singh va donar suport a la rebel\xc2\xb7li\xc3\xb3 de 1857 i fou deposat pels brit\xc3\xa0nics (1858) i el tron va restar vacant fins al 1860 quan els brit\xc3\xa0nics el van donar a un germ\xc3\xa0 del deposat. El darrer raja va accedir a l'\xc3\x8dndia el 1948."